UES

Senders km 0.- De Can Feu - Gràcia a Sant Quirze i Bellaterra
2023-11-15 09:00 - 13:00 (Europe/Madrid)
Itinerari: De Can Feu-Gràcia a Sant Quirze i Bellaterra*
Distància: 13 km >> Desnivell_ +200m/-250m
Punt de trobada: Estació FGC Can Feu – Gràcia a les 9 del matí
Punt de tornada: Estació FGC Bellaterra
Es pot fer caminant i amb bastons de marxa nòrdica.
*Itinerari 19 del llibre Excursions per conèixer el rodal de Sabadell.
Matinal. Hora aproximada de finalització: 13:30 h

Presentació del llibre 'Vides de fusta' de Martí Batalla
2023-11-16 19:30
VIDES DE FUSTA
De la fusta de l’arbre, un plàtan, en sortirà una preciosa guitarra amb veu i pensaments propis que anirà passant de mà en mà, amb diferents i singulars propietaris, tot acumulant vivències i emocions.
Vides de fusta és un viatge fantàstic, cíclic i vital que ens emocionarà i ens colpirà, un relat generacional i crític amb una societat sovint massa dèspota.
Martí Batalla (Barcelona, 1962)
Al ser prematur el van haver de posar a la incubadora i, degut a l’accés d’oxigen, va quedar cec. Des de ben petit va posar atenció especial per la guitarra i estudià música. Obtingué la titulació en grau superior com a professor de guitarra al Conservatori del Liceu. Ha participat en diverses orquestres de música de càmera, ha estudiat altres instruments i ha format part d’un grup d’haveneres.
A la UES va realizar el primer curs d’iniciació de Marxa Nòrdica adaptada a persones cegues i amb baixa visió.
Vides de fusta és el seu primer treball en format llibre. Per en Martí, la música i la literatura són els mitjans per comunicar-se amb un públic que no veu, però a qui vol mostrar els seus sentiments més íntims.
Dijous 16 de novembre a les 19:30 h a la sala d’actes de la UES
Presentació musicada

Formació.- Curs de meteorologia de muntanya
2023-11-17 19:00 - 21:00
A càrrec de Nèstor Gómez, geògraf i meteoròleg de TV3. Muntanyenc, instructor d’Excursionisme i tècnic de Senders de la FEEC.
Horari del curs
Divendres 17 de novembre de 19-21h (2h)
Dissabte 18 de novembre de 9-13 (4h)
Presentació del curs
L’objectiu del curs és donar una base meteorològica que faci servei durant les estades a la muntanya.
A la muntanya cal anar-hi preparat però no només amb un bon material tècnic, sinó també amb uns coneixements bàsics del temps que ens espera.
L’èxit o no d’una activitat de muntanya recau, sovint, en la meteorologia, per la qual cosa, saber interpretar els senyals de la natura i conèixer els conceptes bàsics de la meteorologia a la muntanya pot ajudar-nos a assolir el nostre objectiu o a retirar-nos a temps.
El curset ens servirà per aprendre els tipus de clima que existeixen, centrant el nostre interès en el clima d’alta muntanya.
La isoterma 0º C, les inversions tèrmiques, els anticiclons o la cota de neu són alguns dels temes que tractarem juntament amb d’altres com la interpretació del baròmetre-altímetre de canell o com trobar a Internet una bona font d’informació meteorològica.
Temari del curs

Meteorologia bàsica
Meteorologia de muntanya,
Isòbares, anticiclons i borrasques / tipus de núvols i significat
Mapes del temps, des d’isobàrics i a mapes de temperatures i d’inestabilitat
Situacions meteorològiques de risc pel muntanyenc
El temps a internet i fonts d’informació

Preus: 50€ soci/es – 60€ soci@web i no soci/es
Inscripcions limitades (10 màxim) a ues.cat o bé a secretaria de la UES (a partir del 17 d’octubre)

Cultura.- Castell de Basora
2023-11-18
Visita i caminada: Sobre una plataforma a uns 1025 m d’alçada i envoltada en bona part de cinglera, hi ha les restes del castell de Besora i de l’església romànica de Santa Maria. L’església,
consagrada el 898 pel bisbe Gotmar a petició d’Emma, filla de Guifré el Pilós i abadessa del monestir de Sant Joan de les Abadesses, es va construir al s. XI sota la protecció del castell. Hi
destaca un interessant campanar quadrangular de tres plantes i el porxo, probablement del s. XII.
Mereix la visita tant pel seu valor arquitectònic i històric, com pel geogràfic. El sinuós sender per arribar-hi és de gran bellesa i la vista panoràmica des del cim és magnífica. El camí s’inicia per
una pista que trobem just a l’entrada del poble, Santa Maria de Besora, a mà esquerra venint de Sant Quirze, un cop hem passat la masia del pla avançant sense camí amb els xaragalls a la nostra esquerra, hem d’anar a buscar els primers arbres del bosc que tenim davant nostre. I anirem pujant fins al cim. Dificultat baixa tot i que el pendís és considerable, però curt!
A les 16 h anirem a la destil·leria Bosch, a Sant Quirze de Besora, on el senyor Faustí Bosch ens l’ensenyarà i farem el tast de cinc productes Bosch.
Esmorzar: Al bar 4 Carreteres de Tona
Dinar optatiu: A les 13.30 h, a can Corominas, Sora.
Menú tancat: Amanida de l’hort, paella de marisc, botifarra i pollastre. Postres a triar i cafè.
Horari: Sortida a les 7.30 h de la plaça de les Dones del Tèxtil, tornada a les 19 h aproximadament
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.
Inscripcions del 6 al 15 de novembre de 2023

Orientació.- Participació al dos Dies del Berguedà. Organitza COB
2023-11-18 - 2023-11-19

Formació.- Curs de meteorologia de muntanya
2023-11-18 09:00 - 13:00
Horari del curs
Divendres 17 de novembre de 19-21h (2h)
Dissabte 18 de novembre de 9-13 (4h)
Presentació del curs
L’objectiu del curs és donar una base meteorològica que faci servei durant les estades a la muntanya.
A la muntanya cal anar-hi preparat però no només amb un bon material tècnic, sinó també amb uns coneixements bàsics del temps que ens espera.
L’èxit o no d’una activitat de muntanya recau, sovint, en la meteorologia, per la qual cosa, saber interpretar els senyals de la natura i conèixer els conceptes bàsics de la meteorologia a la muntanya pot ajudar-nos a assolir el nostre objectiu o a retirar-nos a temps.
El curset ens servirà per aprendre els tipus de clima que existeixen, centrant el nostre interès en el clima d’alta muntanya.
La isoterma 0º C, les inversions tèrmiques, els anticiclons o la cota de neu són alguns dels temes que tractarem juntament amb d’altres com la interpretació del baròmetre-altímetre de canell o com trobar a Internet una bona font d’informació meteorològica.
Temari del curs

Meteorologia bàsica
Meteorologia de muntanya,
Isòbares, anticiclons i borrasques / tipus de núvols i significat
Mapes del temps, des d’isobàrics i a mapes de temperatures i d’inestabilitat
Situacions meteorològiques de risc pel muntanyenc
El temps a internet i fonts d’informació

Preus: 50€ soci/es – 60€ soci@web i no soci/es
Inscripcions limitades (10 màxim) a ues.cat o bé a secretaria de la UES (a partir del 17 d’octubre)

Cross dels Esquiadors
2023-11-19
Un any més ens retrobarem al Bosc de Can Deu per compartir plegats aquesta matinal esportiva que fan tants i tants anys que organitzem just abans de la temporada d’esquí.
Cursa Popular

Recorregut de 4 km, i al qual podreu fer 1 o 2 voltes. 4 o 8 km
Sortida a les 10 h àrea de pícnic de Sant Julià d’Altura
Crono amb xip
Premis als 3 primers classificats (4 km homes i dones / 8 km homes i dones)

Caminada de Marxa Nòrdica

Recorregut de 10 km
Sortida a les 9 del matí, àrea de pícnic de Sant Julià d’Altura

Consulta tot la informació
Inscripcions obertes

Natura.- Descobrint Collserola: la Torre Negra
2023-11-19 08:00 - 15:00
Símbols de resistència ecològica
Protagonitzarem un recorregut per espessos boscos del parc natural de Collserola situats als encontorns de la vila de Sant Cugat del Vallès. Descobrirem dos monuments arquitectònics: la masia de Can Borrell (s. XIII) i la Torre Negra (s. XII), que ens portaran a un passat agrícola potent. També contemplarem un monument natural: el pi d’en Xandri, nascut al segle XVII i tot un símbol de resistència ecològica.
Recorregut: 11 km. Sortim de l’estació dels FGC de Sant Cugat del Vallès i, després d’un tram urbà, prenem el PR-C 38. Passem per la Font de Sant Vicenç del Bosc i per la masia de Can Borrell. Aleshores abandonem el PR-C 38 i agafem el GR-6. Una ampla pista ens condueix a Sant Cugat, passant pel monumental Pi d’en Xandri i la Torre Negra. En acabat, entrem de nou dins la vila i arribem finalment a l’estació de tren de partença.

Foto.- Inauguració exposició 'Instants' de Llorenç Martí
2023-11-21 19:00
Inauguració de l’exposició fotogràfica de Llorenç Martí, INSTANTS
Que es podrà veure a la sala d’exposicions de l’entrada de la UES fins el 9 de gener.

Cafès Científics.- Dependència, fragilitat.. i ara que fem?
2023-11-21 19:00 - 20:30
Dependència, fragilitat.. i ara que fem?
A càrrec de Carol Casamitjana, infermera
Organitza: Filial del Vallès Occidental de l’Acadèmia de Ciències Mèdiques
La població envelleix i a mesura que això passa ens tornem més vulnerables i tenim més necessitats. Apareixen malalties que requereixen ingressos hospitalaris perllongats i freqüents. La mobilitat és redueix. Les nostres capacitats es veuen disminuïdes. Necessitem de fàrmacs que ens ajuden a sobreviure. Necessitem ajuts externs, etc. Tot això implica fragilitat i augment de dependència, i per suposat necessitat d’informació i educació sanitària. Parllem sobre què hem de fer amb tot això parlem de cuidar amb qualitat.
Carol Casamitjana Correas ha estat infermera durant 15 anys en els serveis de geriatria d’aguts, pal·liatius i convalescència de l’Hospital Tauli i 5 anys en atenció domiciliària comunitària.

Xerrades obertes sobre temes de muntanya.-Espectacles de la natura amb mirada científica: La Bellesa del Cosmos per en Josep Masalles
2023-11-21 19:00 - 21:00
La Natura en el nostre planeta ens presenta llocs de gran bellesa i fenòmens espectaculars que són apreciats per tothom. Menys coneguda per bona part de la població, majoritàriament urbana, és la bellesa del Cosmos. La Lluna, els planetes, els cometes, les nebuloses, les galàxies, etc. són també d’una gran bellesa. Així mateix ho són fenòmens astronòmics que podem observar com els eclipsis, els trànsits, les ocultacions, les sortides i postes de Sol, etc. Tots aquests fenòmens poden ser apreciats millor si coneixem la seva fonamentació científica. A la seva bellesa intrínseca s’afegeix la bellesa del coneixement. I per això volem destacar la Bellesa de l’Univers amb mirada científica.
a càrrec de Joan Masalles, enginyer industrial i president de l’Agrupació Astronòmica de Barcelona (Aster)

Les excursions del dimecres.- Aiats i Mare de Déu de Cabrera
2023-11-22
Recorregut de 10.5 kms amb un desnivell de 525 metres tant de pujada com de baixada entremig de boscos, masies i atalaies amb vistes espectaculars del Pirineu des del Pedraforca fins al Canigó, el Montseny i el pantà de Sau.
Una excursió imprescindible i espectacular per camins mot poc coneguts i transitats, dins la zona del Collsacabra. Sortirem des de la carretera de l’Esquirol, a Cantonigròs, per passar per la masia de Caselles i remuntar, per pista fàcil, fins la masia de Aiats. En aquest punt iniciem l’ascensió al Cingle i el Pla d’Aiats pujant pel Grau de les Escales, camí empedrat i dret i poc conegut que ens portarà al Cortals d’Aiats. Anirem recorren els diferents miradors d’aquest altiplà impressionant per anar després en direcció al coll de Bram i ascendir a Cabrera per les Escales, fins arribar als impressionants miradors del cim de Cabrera (1307mts). Tornarem al coll de Bram fent el descens per les Marrades i des de aquest punt retornarem a la plana resseguint la riera d’Aiats.
Sortida de tot el dia. Cal portar dinar
Sortida a les 7:30 h davant Hotel Sabadell

Muntanya.- Serra de l'Obac. Castellsapera (939m) i Castell de Bocs (664m). Vallès Occidental
2023-11-25
Recorregut circular per la Serra de l’Obac amb punt d’inici a l’Alzina del Salari. Visitarem llocs i racons més que interessants i potser desconeguts: Castellsapera, Roca Salvatge, Paller de tot l’any, Castell de Bocs, l’Hospital de Sang. La Serra de l’Obac té molt d’interés i és molt inhòspit.
Nivell de dificultat: Mitjana**
Distància: 15,700 km >> Desnivell: +/-900 m >> Temps efectiu aproximat: 7 hores.
Sortida en cotxes particulars. Trobada a les 7 h a l’aparcament del Parc Catalunya, davant del Club de Tenis.
Material: Calçat i roba adequada. Esmorzar i dinar.
Preu: Socis/es: 5€ >> soci@web i no socis/es: 10€.
Cal estar federat/ada o bé tramitar assegurança temporal obligatòria (4,5€/dia).
Inscripcions del 13 al 23/11 a ues.cat, app o presencialment a secretaria.
Reunió informativa: Dijous 23 de novembre a les 19 h a la UES (en cas de ser necessària).

Natura.- El Bonaire de Creixenturri
2023-11-25
La talaia de la vall de Camprodon
De Sant Pau de Segúries a Camprodon, pel santuari del Remei i el mirador de Sant Antoni (1.361 m), amb panoràmica rodona sobre la vall del riu Ter, al Ripollès, el Pirineu i la Garrotxa. Un paisatge privilegiat de boscos de faig, freixe i pi roig, amb mosaics de pastures i una fauna molt diversificada. Una delícia que no us podeu perdre.

BTT.- Vall de Bianya
2023-11-25
30 km – desnivell 400 m
Dificultat: baixa/mitjana
Recorregut: Recorregut per pistes rurals, asfaltades en un 70% i de terra la resta. Circuit circular i planer amb desviaments per arribar al monestir de Sant Joan, Sant Martí de Capsec i a Sant Martí del Clot.
Hora i punt de trobada: A les 9 matí, Bar Hostal Nou – Can Danes, al nucli antic de l’Hostalnou.
Dinar optatiu al restaurant Ca l’Adela, al nucli de Llocalou.

Famílies.- Sortida a la fageda a de la Grevolosa
2023-11-26
Sortida a la fageda de la Grevolosa (Osona) on podrem gaudir dels colors vermells i marrons típics del paisatge de tardor. Entre faigs de més de 300 anys i boix grèvol farem una suau caminada (230m desnivell) d’uns 6 Km aproximadament.
Lloc de sortida: Plaça de les dones del tèxtil
Hora: 8.00h
Preu:

Famílies amb un membre soci: gratuït
Famílies no sòcies 5€/persona, nens a partir de 7 anys.

Inscripcions obertes

Jovent 3.5.- El Cabrerès >> POSPOSADA A 16 DE DESEMBRE
2023-11-26
Escapa’t de la rutina, desconnecta, respira natura i sent la muntanya.
Sortides socials de mitja muntanya adreçades a persones d’entre 36 i 50 anys (any amunt, any avall).
Pots venir sola/a, amb parella, amb amics/amigues.. sigui com sigui, si t’agrada la natura i la muntanya i vols conèixer a altres persones amb els mateixos interessos. Vine amb nosaltres!
Distància: 12 km
Desnivell:+/- 590 m
Comarca: Osona (Cantonigròs)
Itinerari: Excursió circular als altiplans de Cabrera i Aiats des de Cantonigròs. Pujarem al cim de Cabrera, de 1.308 metres d’altitud i inclòs dins la llista dels 100 cims de la FEEC, i a l’altiplà d’Aiats. Remuntarem les espectaculars cingleres que s’alcen sobre el poble de Cantonigròs i gaudirem dels boscos caducifolis del Cabrerès. Les cingleres del Cabrerès, l’autèntica senyal d’identitat del Collsacabra, ens permetran gaudir d’una extensa vista de la plana de Vic.
Inici: Cantonigròs
Trobada al Restaurant Can Puntí (Cantonigròs)
Sortida guiada per Alba Rovira, Tècnica d’Esports en Muntanya Mitjana, Guia de muntanya AEGM i UIMLA
Inscripcions a partir del 2 de novembre.
Vols saber-ne més? Uneix-te al grup de Whatsapps!

Anar a inscripcions

Excursions de tot el dia per a la Gent Gran.- La Vall del Llobregat (VII) De Sant Esteve Soldevilla a Sallent
2023-11-28, 2023-11-30
Itinerari: Continuarem el nostre recorregut per la Vall del Llobregat i ens arribarem fins a la Rebeia, l’última de les colònies de la “Ruta de les Colònies Tèxtils” del Llobregat.
El nostre camí seguirà vorejant el Llobregat i arribarem a la Resclosa del Manresans, indret on comença la sèquia de Manresa, que en seguirem el traçat fins a Sallent.
Distància: 9,72 km Desnivell: +160/-190 m amb pujada opcional al Castell de Balsareny
Sense pujada al castell: 7,10 km Desnivell + 46 m
Dinar al restaurant de la Masia Torre d’en Roca
Productor de iogurts, llet i postres La Torre, que es podran comprar.
http://la-torre.cat/

Cultura (vespre jove).- Altres contes catalans
2023-12-01 20:00 - 21:00
Lectura dramatitzada de contes d’autors catalans com Mercè Rodoreda, Pere Calders i Quim Monzó. Més enllà dels contes populars, descobrirem contes per a adults de diferents estils literaris.
Lectura a càrrec d’Eloi Duran i Mireia Giraldez, Companyia laMare
Durada: 60 minuts
Taquilla inversa. Porteu efectiu! Reserva entrades/inscripció a ues.cat o a secretaria. Aforament limitat.

laMare és una jove companyia de teatre nascuda el 2020 formada per Mireia Giraldez, Eloi Duran i Fer Rivas. Tres amics que després de graduar-se al Col·legi de Teatre decideixen unir-se per fer espectacles que parlin de tot allò que els inquieta, amb una mirada còmica i tendre que emociona i fa reflexionar al públic. La seva última producció ‘Swimimg Pool’ s’ha pougut veure recentment a la sala Tantarantana de Barcelona, una proposta que parla dels rols familiars i de gènere, oi que s’ha fet sota una mirada sostenible mediambientalment.

Senders/Marxa Nòrdica.- GR210 ruta del Ter: Verges - Estartit (Els Griells)
2023-12-02
Itinerari: Verges – Canet de la Tallada – Refugi antiaeri – Pla de Canet de la Tallada – Refugi antiaeri i caserna – Resclosa d’Ullà – Torroella de Montgrí – Entrada al Parc Natural del Montgrí, les Illes Medes i el Baix Ter – Gola del Ter – Platja Els Griells (L’Estartit).
Distància: 17,16 km i + 0 /- 14 de desnivell.
Hora i lloc de sortida en autocar: 07:00 h – davant l’Hotel Sabadell.
Es recomana portar: aigua, esmorzar, dinar, 2 bastons i roba adient.
Cal estar federat o tramitar l’assegurança temporal.

Natura.- A l'extrem de la Roca Salvatge
2023-12-02 08:00 - 15:00
Els racons més solitaris de la serra de l’Obac
Matinal a les entranyes de la serra de l’Obac, al Parc Natural de Sant Llorenç de Munt, pel torrent de la Saiola, la masia de la Calcina i la font del Solitari, escenaris de colpidores històries de supervivència. Acompanyats pels autors de la guia Rellinars a les teves mans, Marc Malgosa, Marc Samper i Joan Soler. I amb la col·laboració del Centre Excursionista de Rellinars.

Joves.- La Gallina Pelada
2023-12-03
Sortida jove (18 – 35 anys)
Excursió de dia al pic de la Gallina Pelada (2.321m). Excursió circular, sortirem del pàrquing de la Font Freda i agafarem el Torrent de la Font d’Ensija que ens portarà fins al cim. La tornada la farem pel Barranc de les Llobateres.
Distància: 10,43 km >> Desnivell: 689 m >> temps efectiu: 4 hores aprox. >> dificultat: mitjana
Material: Roba i calçat adequat per les condicions meteorològiques. Aigua, esmorzar i dinar.
Sortida a les 7 del matí, des de la plaça de les Dones del Tèxtil. en cotxes particulars.

Muntanya.- Sant Salvador de les Espases (413m). Baix Llobregat
2023-12-09
Ruta pels voltant d’Olesa de Montserrat. Recorregut sense dificultat tècnica destacable, tot i que cal tenir en compte la distància i desnivell acumulat. Ascendirem a Puig Cendrós i visitarem Sant Salvador de les Espases.
Nivell de dificultat: Moderat**
Distància: 14,50 km >> Desnivell: +/-827 m >> Temps efectiu aproximat: 6 hores.
Sortida en cotxes particulars a les 7 h. Aparcament del Parc Catalunya, davant del Club de Tenis.
Material: Calçat adequat i roba d’abric i força aigua.
Preu: Socis/es: 10€ >> soci@web i no socis/es: 15€.
Cal estar federat/ada o bé tramitar assegurança temporal obligatòria (4,5€/dia).
Inscripcions del 20 de novembre a 5 de desembre a ues.cat, app o presencialment a secretaria.

Xerrades obertes sobre temes de muntanya.- L’ altre cara d’un trekking al voltant dels Annapurnes. A càrrec d’en Manolo López, Jesús Díaz i Rosa Gonzalo, del Club Excursionista de Sant Quirze del Vallès.
2023-12-12 19:00 - 21:00
Una visió diferent sobre el que comporta una activitat d’aquest tipus. La preparació física prèvia, la logística, la burocràcia, les anècdotes, les relacions entre els companys…… No és un dietari, sinó una xerrada extensible a tots els mal anomenats trekkings.

BTT.- Volta Penedès
2023-12-13
Distància: 43 km >> Desnivell: +/- 250 m >> Dificultat: Baixa
Recorregut: Llorenç del Penedès, l’Arboç, la Ràpita, Castellet, els Monjos, Vilafranca del Penedès, la Múnia, Banyeres del Penedès i Llorenç del Penedès. Recorregut per camins rurals, pistes asfaltades i carreteres secundàries.
Punt de trobada i hora: LLORENÇ DEL PENEDÈS. Bar Restaurant La Cumprativa a les 8:30 h
És obligatori portar casc, càmera de recanvi, manxa i eines bàsiques.
Cal estar federat/ada o tramitar una assegurança temporal de dia (4,5€).
Socis/es: 2€ // soci@web i no socis/es: 7€. Dinar opcional al Bar Restaurant La Cumprativa (menú 14€).
Inscripcions fins l’11 de desembre
Més info: btt@ues.cat

Senders Km 0, per Can Gambús i el torrent de la Betzuca
2023-12-13 09:00 - 13:30
Itinerari: Per Can Gambús i el torrent de la Betzuca
Distància: 14 km >> Desnivell: +/- 190 m
Punt de trobada: Parc de Can Gambús – Pg. del Regne Unit/C. d’Eslovàquia
Hora aproximada de finalització: 13:30 h
Cal portar aigua, esmorzar i roba adequada a les condicions climatològiques i calçat per caminar.
Activitat gratuïta per a socis/es de la UES
Soci@web i no socis/es: 5€
Amb assegurança d’accident temporal inclosa

Vídeo.- Centenari del cinema amateur (V)
2023-12-13 18:30 - 21:00
Enguany es celebra el Centenari del Cinema Amateur, doncs va ser pel desembre de 1923 que van sortir al mercat les màquines de filmar de 9 mil·límetres i mig. Aquest era el primer format concebut per a us domèstic o familiar i hom ho ha considerat, amb bon criteri, el naixement del Cinema Amateur.
La Secció de cinema i vídeo organitza amb aquest motiu, un cicle amb cinc sessions de març a juny i el desembre, quan es compliran exactament els cent anys. Hem pensat en un cicle amb els precursors sabadellencs ( Llobet-Gràcia i Gili) però també amb els cineastes d’arreu que van marcar l’època daurada (Barba, Baca i Contel) i el bon cinema de muntanya (Pons i Parareda) i aquells que mai han faltat amb bones pel·lícules els nostres concursos i projeccions (Martí, Font, Vidal, Micó, Arañó, Clos…) i els històrics del grup (Fàbregues, Viñas, Cervera i Rota) i les darreres generacions a la U.E.S (Bernat, Fernández, Artigas, Hernández, Camps, etc..).
Cinquena i última sessió:
LA CÁMARA SOÑADORA 22 min. (1947)
Joan Llobet Prunés – Sabadell
Estrenem aquesta pel·lícula, recentment restaurada per la Filmoteca de Catalunya, per gentilesa de la família Llobet.
ANDRÒMINES ? 15 min. (2007)
Antoni Viñas – U.E.S.
Vivim un temps en el qual els aparells que ens funcionen bé, envelleixen més de pressa que nosaltres. Els utilitzats pels realitzadors de cinema amateur també. I mai falta un amic que et recordi que estàs passat de moda.
CAL BIEL 25 min. (2012)
Miquel Cervera – UES.
Història de la família Martí, una nissaga de forjadors artístics de l’Espluga de Francolí que van per la quarta generació.
VENÈCIA i JO 20 min. (2017)
Josep Rota – UES.
La tercera vegada, divuit anys més tard, ha estat un rampell. Vull donar-nos una altra oportunitat. Com els amants que han perdut el desig i en necessiten l’escalfor per reiniciar l’amor.
RETORN AL VALLEY 20 min. (2019)
Ramon Font – Castelldefels.
Dos viatgers refan, vint anys més tard, un itinerari ple de localitzacions del cinema, cap un dels llocs més mítics: el Monument Valley. Una road movie plena de sorpreses i referències als grans títols de la Història del cinema
Dimecres, 13 de desembre 18,30h. Gratuït
Després de les projeccions serà servit un cava d’honor

Muntanya.- Portada del Pessebre, al santuari de la mare de Déu de la Roca (Mont-Roig del Camp)
2023-12-16
UN ANY MÉS LA SECCIÓ MUNTANYA ORGANITZEM UNA EXCURSIÓ PER CELEBRAR EL NADAL I EL SOLSTICI D’ESTIU.
AQUEST ANY 2023, ANIREM A MONT-ROIG DEL CAMP I PUJAREM AL SANTUARI DE LA MARE DE DEU DE LA ROCA PER DOS ITINERARIS DIFERENTS.
COM CADA ANY COMPTAREM AMB LA PARTICIPACIÓ DE LA CORAL “LA CARENA”.

Senders.- Senders del Priorat
2023-12-16
Aquesta vegada assolirem uns dels cims més alts de la muntanya del Montsant, la Roca Corbatera (100 cims de la FEEC amb 1163 metres). Iniciarem el recorregut al petit poble d’Albarca (780 metres), situat a l’extrem nord-es
Caminarem per camins i carenes de l’espectacular Serra Major on podrem gaudir d’un paisatge especialment peculiar.
Des de dalt de la serra baixarem pel grau de l’Annet, un pas natural que salva les verticals parets de la muntanya santa i que ens portarà al petit poble muntanyenc de la Morera del Montsant (745 metres). El camí de baixada és força pedregós i amb forta pendent, entre espectaculars i verticals parets de roca.
Es tracta d’un recorregut de dificultat mitjana amb forts pendents de baixada on serà de gran ajuda dos bastons i botes de muntanya. La Serra Major del Montsant és un indret força peculiar amb una alçada mitjana que supera els 1000 metres d’altitud. Un paisatge extens i sense presència de boscos on domina la roca i molt exposat als vents del nord que en dies freds d’hivern pot fer baixar molt la temperatura i la sensació de fred, la qual cosa aconsella una bona protecció del vent i del fred.
Itinerari: Albarca – Roca Corbatera (100 cims de la FEEC) – Serra Major – la Falconera – Grau de l’Annet – la Morera del Montsant
Distància: 10 km per corriols pedregosos i amb forts pendents de la serra del Montsant >> Desnivell: +/- 600 m >> Dificultat: Mitjana
Inscripcions del 27 de novembre a l’11 de desembre

Si les condicions meteorològiques fossin adverses per realitzar aquesta travessia per la Serra Major del Montsant, optarem per realitzar el recorregut previst per la 4ª etapa, entre Gratallops i Falset.
